sagorsarker/bangla-wikipedia huggingface dataset:
ধলাই, কাছাড়

ধলাই ভারতের আসাম রাজ্যের কাছাড় জেলার নরসিংহপুর তহশিলের একটি ছোট্ট শহর।
ধোলাই শহরটি জেলা সদর শিলচর থেকে দক্ষিণ দিক থেকে ৩০ কিলোমিটার, নরসিংপুর থেকে ২২ কিলোমিটার ও রাজ্যের রাজধানী দিশপুর থেকে ২৩৫ কিলোমিটার  দূরত্বে অবস্থিত।
ধোলাই শহরের পিন কোড হচ্ছে ৭৮৮১১৪ এবং ডাক প্রধান কার্যালয় হচ্ছে ধোলাই বাজার ।
হাইলাকান্দি, শিলচর, করিমগঞ্জ, ধর্মনগর ধোলাইয়ের নিকটতম শহর।
ধোলাই শহরের আনুমানিক জনসংখ্যা ১০,০০০।
বাংলা, দিমাসা ও মনিপুরী এখানকার স্থানীয় ভাষা।
এখানে ৩০ কিলোমিটারের দূরত্বে কোনো রেল পরিষেবা নেই। তাছাড়া, শিলচর রেল জংশন ধোলাই থেকে ৩৫ কিলোমিটার দূরত্বে অবস্থিত ।
ধোলাই ১১ নং ধোলাই (তফসিলি) বিধানসভা সমষ্টি এবং ২ নং শিলচর লোকসভা সমষ্টির একটি অংশ।
উত্তরপ্রদেশের জেলার তালিকা

ভারতীয় রাজ্য উত্তরপ্রদেশে সর্বমোট ৭৫টি জেলায় এবং ১৮টি বিভাগে বিভক্ত। উত্তরপ্রদেশের প্রতিটি জেলায় একজন জেলাশাসক নিযুক্ত হন। নিচে উত্তরপ্রদেশের জেলাসমূহের তলিকা দেওয়া হলো।
প্রাক্তন

প্রাক্তন হ'ল শিবপ্রসাদ মুখোপাধ্যায় ও নন্দিতা রায় পরিচালিত ভারতীয় বাংলা চলচ্চিত্র। এই ছবিতে প্রধান চরিত্রে অভিনয় করেছেন প্রসেনজিৎ চট্টোপাধ্যায় ও ঋতুপর্ণা সেনগুপ্ত। ২৭ মে ২০১৬ সালে চলচ্চিত্রটি বিশ্বব্যাপী ১০০ টি প্রেক্ষাগৃহে মুক্তি পায়। রামোজি ফিল্ম সিটিতে ইন্ডিউড ফিল্ম কার্নিভালে কাবালি, সুলতান, সায়রাত এবং অ্যাকশন হিরো বিজুর মতো চলচ্চিত্রের পাশাপাশি - এটি বছরের সর্বোচ্চ সর্বাধিক উপার্জনকারী চলচ্চিত্র হওয়ার জন্য আন্তর্জাতিক চলচ্চিত্র ব্যবসায় পুরস্কার ২০১৬ পায়। "প্রাক্তন" বলিউডেও জালেবি নামে পুনঃনির্মিত হয়। সংগীতটি প্রকাশ করেছেন আমারা মুজিক।২৭ শে মে ২০১৬ সালে ছবিটির শুভমুক্তি ঘটে।
ছবিটি ২০ মে ২০১৬ সালের শুক্রবার কলকাতা ও সারা পশ্চিমবঙ্গে একই সাথে মুক্তি পায়। কলকাতা ও তার পার্শবর্তী এলাকার ৯০ টি হলে চলচ্চিত্রটির মুক্তি ঘটে। কলকাতার পাশাপাশি ছবিটি একই দিনে ভারত এর ২৫ টি গুরত্বপূর্ণ শহরে ও যুক্তরাষ্ট্র এর ৭ টি ও কানাডার একটি শহরে মুক্তি পায়। এটিই বাংলা চলচ্চিত্রের সবচেয়ে বড়ো ছবি মুক্তি।
একই ট্রেনজার্নিতে সুদীপা ও উজানের স্ত্রী মালিনি (অপরাজিতা আঢ্য), তার মেয়ে পুতুলের সাথে দেখা হয়। ফ্ল্যাশব্যাকে দেখা যায় অতীতে সুদীপা (ঋতুপর্ণা সেনগুপ্ত) এবং উজান (প্রসেনজিৎ চট্টোপাধ্যায়) ভালবেসে বিবাহ করেছিল। কিন্তু সে বিবাহ টেকেনি। কলকাতা থেকে মুম্বাই বাতানুকূল কামরায় ওঠে একাধিক পরিবার। তাদের মধ্যে সদ্য বিবাহিত দম্পতি, বৃদ্ধ দম্পতি (সৌমিত্র চট্টোপাধ্যায় ও সাবিত্রী চট্টোপাধ্যায়), ব্যান্ডের গায়কেরা সকলেই চলেছেন একসাথে। গল্পের প্রথম থেকে শেষ উজান সুদীপার সম্পর্কের টানাপোড়ন ও ভাংগনের কাহিনী ট্রেন সফরের সাথে সাথে এগোতে থাকে।
প্রথম দিনে ছবিটি দেশের বক্স অফিসে ₹২৫ লক্ষ টাকা আয় করে এবং তিন দিনে ১ কোটি টাকা আয় করে। চলচ্চিত্রটি প্রথম সপ্তাহে ২ কোটি টাকা আয় করে। বিদেশে, যুক্তরাষ্ট্রের ৭ টি সিনেমা হলে প্রথম সপ্তাহে ৩.৬ লক্ষ টাকা ও কানাডার ২ টি সিনেমা হলে প্রাক্তন ১.০২ লক্ষ টাকা আয় করেছে। এছাড়াও সারা বিশ্বজুড়ে সিনামাটি প্রথম ১২ দিনে প্রায় ২.৫ কোটি টাকারও বেশি আয় করেছে।প্রাক্তন শুধুমাত্র পশ্চিমবঙ্গ-এ ও বিশ্বজুড়ে আয় করে ।
চেরি

চেরির অনেক জাত "কেরাসাস(Cerasus)"
উপপ্রজাতির অন্তর্ভুক্ত ৷ এই উপপ্রজাতি উত্তর গোলার্ধের দেশগুলোতে অভিযোজিত ৷ তাছাড়াও দুটি প্রজাতি আমেরিকাতে, তিনটি প্রজাতি ইউরোপের দেশগুলোতে এবং বাকিগুলো এশিয়ার জন্য অভিযোজিত ৷ চেরি অপর একটি উপপ্রজাতি হল প্যডাস(Padus) ৷ ৷
prunus avium প্রজাতির চেরি মিষ্টি চেরি বা (বুনো চেরি) নামে পরিচিত যা মানুষ খেয়ে থাকে ৷ আবার Prunus cerasus প্রজাতির চেরি টক চেরি নামে পরিচিত ৷
চেরির চাষযোগ্য জাতের মধ্যে prunus avium এবং prunus cerasus অন্যতম ৷
p.cerasus জাতের চেরির স্বাদ টক ৷ তাই এটি রান্নার কাজে ব্যবহৃত হয় ৷ এই দুটি জাতেরই উৎপত্তি ইউরোপ এবং পশ্চিম এশিয়াতে ৷ এদের ক্রস পলিনেশন ঘটে না ৷ সেচকাজ, স্প্রে, অতিবৃষ্টির প্রভাব, শিলাবৃষ্টির প্রভাব চেরি উৎপাদন কমিয়ে দিয়েছে ৷ এজন্য চেরির ক্রয়মূল্য অন্য ফলের চেয়ে বেশি ৷ তাছাড়া সারা বিশ্বে চেরির চাহিদা বেশি ৷ ৷
চেরি গাছের ও ফলের ক্ষতি থেকে রক্ষা করতে ফলকে হাত দ্বারা তোলা হয় ৷
চেরির পুষ্টিগুণ অনেক ৷ এজন্য অনেকে খাদ্যতালিকায় অন্তর্ভুক্ত রাখেন ৷
আন্দ্রেয়া ট্রু

আন্দ্রেয়া ম্যারী ট্রুডেন (২৬ জুলাই, ১৯৪৩ – ০৭ নভেম্বর, ২০১১), তিনি আন্দ্রেয়া ট্রু নামেই অধিক পরিচিত। তিনি একজন মার্কিন নারী যৌন শিল্পী ও ডিস্কো জাতীয় গণের গায়িকা ছিলেন। প্রধানভাবে গৃহীত একটি নাম ছাড়াও তিনি আরও অন্যান্য স্টেজ নামেও পরিচিত, যেমন ইঙ্গার কিসিন, সিংগ লো, স্যন্ড্রা লিপস, আন্দ্রেয়া ট্রাভাইজ, ও ক্যাথরিন ওয়ারেন ইত্যাদি।
তিনি ১৯৭৬ সালের ডিস্কো টোন "মোর মোর, মোর"-এর জন্য গায়িকা হিসেবে পরিচিতি পান। ঐ গানটি সেসময় "১০০ উৎকৃষ্ট গান"-এর তালিকায় ৪র্থ স্থান পেয়েছিলো। 
আন্দ্রেয়া ম্যারী ট্রুডন ২৬ জুলাই, ১৯৪৩ সালে Nashville, Tennessee-এ জন্মগ্রহণ করেন, সেখানে তিনি সেন্ট সিসিলিয়া অ্যাকাডেমী ও পরে একটি ক্যাথলিক স্কুলে পড়াশোনা করেন।
আন্দ্রেয়া তার কিশোরী বয়সেই মূলধারার চলচ্চিত্রে অভিনেত্রী হওয়ার স্বপ্ন নিয়ে নিউইয়র্কে চলে আসে। সেসময় কয়াকটা মূলধারার চলচ্চিত্রে অভিনয়ের সুযোগ পেলেও তিনি সাফল্যলাভ করতে পারেননি। এভাবে চলার পর তাকে তার কোনো এক বন্ধু বয়সপ্রাপ্ত চলচ্চিত্রে কাজ করার পরামর্শ দেয়, তিনিও তাই করেন। তিনি ১৯৬০-এর দশকে প্রথম ক্যামেরার সম্মুখে নগ্ন হন। ১৯৭০ ও ১৯৮০র দশকের মাঝামাঝি সময়ে তিনি নিউইয়র্ক যৌন শিল্পের একজন নামকরা যৌন শিল্পী হিসেবে পরিচিতি লাভ করেন। একই সময়ের মধ্যে তিনি মূলধারার চলচ্চিত্রে অভিনয় সহ গানও গায় যেগুলির "মোর মোর, মোর" ইত্যাদি উল্লেখ্য। এছাড়া ২০০৫ সালে তিনি একটি ডকুমেন্টারি চলচ্চিত্র "Inside Deep Throat" তেও অভিনয় করেন।
২০১১ সালের ০৭ই নভেম্বর তারিখে তিনি কিংস্টন, নিউইয়র্কের একটি হাসপাতালে মৃত্যুবরণ করেন। মৃত্যুর সময় তার বয়স ৬৮ বছর হয়েছিল। তার মৃত্যুর কারণ হিসেবে বলা হয় যে তিনি হার্ট ফেল হওয়ার ফলে মরেছিলেন।
এশীয় বুরুশ-লেজি সজারু

এশীয় বুরুশ-লেজি সজারু বা বুরুশ-লেজি সজারু বা তুলিলেজি সজারু () (বৈজ্ঞানিক নাম:Atherurus macrourus) হচ্ছে Hystricidae পরিবারের "Atherurus" গণের ইঁদুরের মতো দেখতে একটি সরু সজারু।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
এশীয় বুরুশ-লেজি সজারু ইঁদুরের মতো দেখতে একটি সরু প্রাণী। দেহের প্রায় সকল অংশে কাঁটা থাকে; দেহতল, মাথা ও পায়ের ফাঁপা কাঁটা কোমল প্রকৃতির কাঁটা। প্রাপ্তবয়স্ক এই প্রজাতির সজারুরর মাথাসহ দেহের দৈর্ঘ্য ৩৬.৫-৫৭ সেমি এবং ওজন ১.৫-৪ কেজি।
এশীয় বুরুশ-লেজি সজারু বাংলাদেশ ছাড়াও ভারত, চীন, লাওস, মালয়েশিয়া, মায়ানমার থাইল্যান্ড, ভিয়েতনাম, কম্বোডিয়া, মালাক্কা, ও ইন্দোনেশিয়ায় পাওয়া যায়।
আসামি খরগোশ

আসামি খরগোশ বা কালো খরগোশ বা হিসপিড খরগোশ () (বৈজ্ঞানিক নাম:Caprolagus hispidus) হচ্ছে Leporidae পরিবারের "Caprolagus" গণের একটি কালচে বাদামি শাকাশী প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
আসামি খরগোশ একটি কালচে বাদামি শাকাশী প্রাণী। এদের লোম দ্বিস্তরী; বাইরের স্তরের লোম মোটা, খাড়া ও শক্ত এবং নিচের স্তরের লোম তুলনামূলক খাটো ও সূক্ষ্ম। প্রাপ্তবয়স্ক এই প্রজাতির খরগোশের মাথাসহ দেহের দৈর্ঘ্য ৪৬ সেমি এবং ওজন গড়ে আড়াই কেজি।
আসামি খরগোশ বাংলাদেশ ছাড়াও ভারত, নেপাল ও ভুটানে পাওয়া যায়।
এখনই সময় (১৯৮০-এর চলচ্চিত্র)

এখনই সময় ১৯৮০ সালে মুক্তিপ্রাপ্ত বাংলাদেশী বাংলা ভাষার সামাজিক চলচ্চিত্র। ছায়াছবিটি পরিচালনা করেছেন আবদুল্লাহ আল মামুন। এর কাহিনী ও চিত্রনাট্য লিখেছেন পরিচালক নিজেই। এতে প্রধান চরিত্রে অভিনয় করেন আবদুল্লাহ আল মামুন ববিতা, উজ্জ্বল, আবুল খায়ের প্রমুখ। এই চলচ্চিত্রের জন্য ১৯৮০ সালে পরিচালক আবদুল্লাহ আল মামুন শ্রেষ্ঠ পরিচালক হিসেবে জাতীয় চলচ্চিত্র পুরস্কার লাভ করে।
আবদুল্লাহ আল মামুন একজন প্রগতিশীল যুবক। সমাজের নানা কাজে সময় বের করতে গিয়ে নিজের স্ত্রীর কথাও ভুলে যান। নিজের স্ত্রীর রোজগারে চলেন। কিন্তু একসময় স্ত্রীর কাছে হাত পাততে লজ্জা বোধ করেন। এতে করে আর্থিক সংকটে পড়েন। স্ত্রী অসুস্থ হলে হাসপাতালে নেওয়ার টাকাও থাকে না তার কাছে। তখন সমাজের নষ্ট মানুষদের সঙ্গে মিশে বড়লোক হন। কিন্তু শ্রমিকদের বিক্ষোভে সময় সাধারণ মানুষের হাতে মারা যান।
এখনই সময় চলচ্চিত্রের সঙ্গীত পরিচালনা করেছেন শেখ সাদী খান। গীত রচনা করেছেন মোহাম্মদ মনিরুজ্জামান। গানে কণ্ঠ দিয়েছেন সাবিনা ইয়াসমিন, আবিদা সুলতানা, ও প্রণব ঘোষ।
জাতীয় চলচ্চিত্র পুরস্কার
কালোগ্রীব খরগোশ

কালোগ্রীব খরগোশ বা দেশি খরগোশ () (বৈজ্ঞানিক নাম:Lepus nigricollis) হচ্ছে Leporidae পরিবারের "Lepus" গণের একটি লম্বা-লেজি ছোট স্তন্যপায়ী প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
কালোগ্রীব খরগোশ একটি লম্বা-লেজি ছোট স্তন্যপায়ী প্রাণী। এদের চোখ বড়, কান দীর্ঘ ও লেজ খাটো। পুরুষ সাধারণত স্ত্রীর চেয়ে আকারে বড়। সামনের পায়ে আঙুল ৫টি কিন্তু পেছনের পায়ে ৪টি; নখর চাপা ও দীর্ঘাকার। প্রাপ্তবয়স্ক এই প্রজাতির খরগোশের মাথাসহ দেহের দৈর্ঘ্য ৫০ সেমি, চুলসহ খাটো লেজ ১০ সেমি, কান দৈর্ঘ্যে ১৩ সেমি ও চওড়ায় ৭ সেমি।
কালোগ্রীব খরগোশ বাংলাদেশ ছাড়াও ভারত, নেপাল, ভুটান, পাকিস্তান, ইন্দোনেশিয়া ও শ্রীলংকায় পাওয়া যায়।
সাভেরা হোটেল

দ্য সাভেরা হচ্ছে ১১ তলা বিশিষ্ট একটি চার তারকা হোটেল যা ভারতের চেন্নাইয়ের মাইলাপুর উপনগরীয় অঞ্চলে অবস্থিত। হোটেলটির দুইটি ইউনিটের একটি ওয়ালনাট হোটেল যা হায়দ্রাবাদে অবস্থিত এবং অন্যটি লোটাস পার্ক যা বেঙ্গালুরুতে অবস্থিত। 
হোটেলটি ১৯৬৫ সালে, যখন এর প্রতিষ্ঠাতা, এ. ভেঙ্কাটাকৃষ্ণ রেড্ডি, এম. রামরাঘব রেড্ডি এবং এ. শ্যামসুন্দর রেড্ডি, যাদের রিয়েল এস্টেট ও হোটেল ব্যবসায় যথেষ্ট অভিজ্ঞতা ছিল, মাইলাপুরে ২০টি কক্ষ এবং ১টি রেস্টুরেন্ট নিয়ে হোটেল নির্মানের জন্য প্রায় ৫,০০০ বর্গ মিটার পরিমাপের একটি জমি নির্বাচিত করে, যা শহরের একটি অন্যতম স্থানে অবস্থিত। ১৯৬৯ সালে, প্রতিষ্ঠাতারা তাদের ক্রমবর্ধমান ব্যবসার প্রয়োজনে মিলিতভাবে 'সাভেরা হোটেল প্রাইভেট লিমিটেড' নামে একটি কোম্পানী প্রতিষ্ঠিত করে। ১৯৭১ সালে, সাভেরা হোটেল প্রাইভেট লিমিটেড তার মূল হোটেল সংলগ্ন যথাক্রমে ১,১৫৭ বর্গ মিটার এবং ৪,৬৮৪ বর্গ মিটার ভূমি অধিগ্রহণ করে। ১৯৭২ সালে, যখন কোম্পানিটি কার্যক্রম শুরু করে, হোটেলটিতে ১২৫টি কক্ষ যোগ করা হয় এবং মূল ২০টি কক্ষ হোটেল অফিস এবং কনফারেন্স রুম নির্মাণের জন্য ব্যবহৃত হয়। অন্যান্য আনুষঙ্গিক উপাদান যেমন সুইমিং পুল ইত্যাদি ইতিমধ্যেই নির্মিত হয়েছিলো, যা তখনকার সময়ে শহরটির হোটেল ব্যবসার ক্ষেত্রে অনন্য বিষয় ছিল। ১৯৭৫ সালে, মিনার রেস্টুরেন্ট, যা একটি এক্সক্লুসিভ রেস্টুরেন্ট যেখানে মোগলাই খাবার পরিবেশন করা হয়, খোলা হয়।
১৯৭৮ সালে পল্লবী থিয়েটার, অডিও ভিজুয়াল সুবিধার সঙ্গে একটি মিলনায়তন এবং একটি ৩৫ মিলিমিটার প্রজেক্টর চালু করা হয়। ১৯৮২ সালে, হোটেলের ১২৫টি কক্ষে ক্লোজ সার্কিট ক্যামেরা স্থাপন করা হয়। ১৯৮৫ সালে একটি সম্পূর্ণরূপে সংস্কারকৃত পারমিট রূম যাকে বলা হয় ব্যামবো বার, বেসমেন্ট থেকে গ্রাউন্ড ফ্লোরে স্থানান্তর করা হয়। অডিটোরিয়ামকে সম্পূর্ণ কম্প্যাক্ট কনফারেন্স হলে পরিবর্তনের প্রবণতা থেকে পল্লবী থিয়েটারকে সম্পূর্ণভাবে সংস্কার করা হয় এবং ১৯৯১ সালে এটিকে একটি সম্পূর্ণ কনফারেন্স হলে পরিবর্তন করা হয়। ১৯৯২ সালে, সুইট টাচ নামে প্যাস্ট্রির দোকান টি চালু করা হয়।
পার্টনারশিপ কর্নসার্ন এবং কোম্পানিটি ১৯৮৫ সাল পর্যন্ত একই সাথে চলে, যে পর্যন্ত না সাভেরা এন্টারপ্রাইজেস লিমিটেড পার্টনারশিপ কর্নসার্ন এর সকল সম্পদের উপর তার কর্তৃত্ব গ্রহণ করে। ২০০৬ সালে কোম্পানিটি তার নাম সাভেরা হোটেল লিমিটেড হতে সাভেরা ইন্ডাস্ট্রিজ লিমিটেট এ পরিবর্তন করে।
হোটেলটিতে সাতটি খাদ্য ও পানীয় পরিবেশনের ভেন্যু রয়েছে, যেগুলো যথাক্রমে হচ্ছে, পিয়ানো নামে একটি বিভিন্ন রন্ধনপ্রণালী সমৃদ্ধ রেস্টুরেন্ট, মালগুড়ি নামে একটি দক্ষিণ ভারতীয় রেস্টুরেন্ট, কারি টাউন, বে ১৪৬, ব্যামবো বার, চোলাই রুম এবং বেকারস বাস্কেট নামে একটি কেক শপ। হোটেলটিতে ১০টি মিটিং এর ভেন্যু রয়েছে। 
হোটেলটির একটি সামাজিক দায়িত্ব সচেতন অবস্থান রয়েছে, যে স্থান হতে তারা আগ্রহী শিক্ষার্থীদের আথিতেয়তা বিষয়ক প্রশিক্ষণের জন্য সাভেরা হোটেল একাডেমি নামে একটি একাডেমি চালু করেছে।
২০০৭ সালের ৩১ ডিসেম্বর একটি অস্থায়ী নৃত্য মঞ্চ সুইমিংপুলের উপরে স্থাপন করা হয়, নববর্ষের অনুষ্ঠান পালনের সময় মঞ্চ ধ্বসে পড়ে তিনজন নিহত এবং দু'জন আহত হওয়ার দুঃখজনক একটি ঘটনা ঘটে।
মালয়ী বনরুই

মালয়ী বনরুই বা মালয়ী পিপড়াভুক বা মালয়ান বনরুই () (বৈজ্ঞানিক নাম:Manis javanica) হচ্ছে Manidae পরিবারের "Manis" গণের একটি স্তন্যপায়ী প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
মালয়ী বনরুই-এর লোম আঁইশ থেকে উদ্ভূত। এদের মাথা ছোট চোঙাকার ও চোখ ছোট। চোখ মোটা চোখের পাতা দ্বারা রক্ষিত। প্রাপ্তবয়স্ক এই প্রজাতির বনরুইয়ের মাথাসহ দেহের দৈর্ঘ্য ৫০-৬০ সেমি এবং লেজ ৫০-৮০ সেমি। লেজসহকারে আঁইশ দৈর্ঘ্যে ৭৯-৮৮ সেমি। আদর্শগতভাবে পুরুষ বনরুই আকারে স্ত্রীর চেয়ে বড়।
মালয়ী বনরুই বাংলাদেশ ছাড়াও দক্ষিণ-পূর্ব এশিয়া তথা থাইল্যান্ড, ইন্দোনেশিয়া (জাভা, সুমাত্রা, বোর্নিও, এবং সুন্দা দ্বীপপুঞ্জ), ভিয়েতনাম, লাওস, কম্বোডিয়া, মালয়েশিয়া, এবং সিংগাপুরে পাওয়া যায়।।
এশীয় সোনালী বিড়াল

এশীয় সোনালী বিড়াল বা সোনালী বিড়াল বা সোনালি বিড়াল () (বৈজ্ঞানিক নাম:Catopuma temminckii) হচ্ছে ফেলিডি পরিবারের "Catopuma" গণের একটি স্তন্যপায়ী বিড়ালজাতীয় প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
সোনালী বিড়াল বলিষ্ঠ, মাঝারি দেহের প্রাচ্যদেশীয় বিড়ালের মধ্যে বড় দলভুক্ত প্রাণী। এদের পা অপেক্ষাকৃত খাটো, থাবা বিশাল ও লেজ খুব বড় যা সম্ভবত গাছে বসবাসের জন্য অভিযোজিত। প্রাপ্তবয়স্ক এই প্রজাতির বিড়ালের দেহের দৈর্ঘ্য ৭৩-১০৫ সেমি এবং লেজ ৪৩-৫৭ সেমি। পুরুষ বিড়াল আকারে স্ত্রীর চেয়ে বড়।
সোনালী বিড়াল বাংলাদেশ ছাড়াও ভুটান, ভারত, মায়ানমার, নেপাল, চীন, থাইল্যান্ড, ইন্দোনেশিয়া, ভিয়েতনাম, লাওস, কম্বোডিয়া, মালয়েশিয়াসহ দক্ষিণ-পূর্ব এশিয়ায় পাওয়া যায়।
মায়ং (আসাম)

মায়ং বা মায়াং, কালা জাদু ভূমি নামে পরিচিত গুয়াহাটি শহর থেকে প্রায় ৪০ কিলোমিটার (২৫ মাইল) ব্রহ্মপুত্র নদের তীরবর্তী ভারতবর্ষের অসমের মরিগাঁও জেলাতে অবস্থিত একটি গ্রাম। একদা ভারতে কালো জাদুর কাঠামোতে বিবেচিত,
মায়ং তার ইতিহাসের কারণে একটি পর্যটক আকর্ষণ।
মায়ং নামটি অনেক প্রবাদ ও কিংবদন্তি আছে। এইগুলোর উল্লেখযোগ্য হলোঃ-
১. অনেকের মতে মায়ং নামটি সংস্কৃত শব্দ মায়া থেকে এসেছে।কারণ একদা এই অঞ্চলটি যাদুবিদ্যার জন্য “মায়ার দেশ” বলে পরিগণিত হয়।
২. অন্য কিছু লোকের মতানুসারে সমগ্র উত্তর-পূব ভারত অসমের অন্তর্ভুক্ত হওয়ার সময়ে মাইবং গোষ্ঠীর ডিমাসারে এসে মায়ং-এ বসবাস করে৷ এই পাহাড়ী অঞ্চলটিতে সেইসময়ে হাতীর বসতিস্থল ছিল৷ ডিমাচা শব্দ 'মিয়ং'র অর্থ হাতী৷ সেজন্য 'মায়ং' নামটো এই শব্দ থেকে উদ্ভব হয়৷
৩. কিংবদন্তি অনুসারে মায়ঙ নামটির অর্থ 'শক্তি দেবীর অংশ' বোঝায়৷ 'মা' -এর অর্থ শক্তি দেবী এবং “অঙ্গ” শব্দের অর্থ অংশ৷
৪. কিছু লোকদের মতানুসারে মাইরাং জাতির মণিপুরীরা এখানে এসে বসবাস করে এবং সময়ের সাথে সাথে মৈরাং থেকে স্থানটির নাম মায়হং বা মায়ং হয়ে ওঠে।
মায়ং প্রাগজ্যোতিষপুরের (আসামের প্রাচীন নাম) সহিত মহাভারত সহ অনেক পৌরাণিক মহাকাব্যে উল্লেখ পাওয়া যায়। কাছাড়ি রাজ্যের প্রধান ঘাটোটকচ তার ঐন্দ্রজালিক ক্ষমতার সঙ্গে মহাভারতের অসাধারণ যুদ্ধে অংশ গ্রহণ করেছিলেন।এছাড়া মায়ং সম্পর্কে বলা হয় যে কালো যাদুর যাদুকররা এবং ডাইনিরা এখন পর্যন্ত ও মায়ং বনে আশ্রয় করেন।
সম্প্রতি প্রকাশিত নিবন্ধ “মায়ং - ল্যান্ড অফ ব্লাক ম্যাজিক এন্ড হুয়িচক্রাফ্ট” অনুযায়ী, পাতলা বায়ু মধ্য দিয়ে মানুষের অদৃশ্য হয়ে যাওয়া, মানুষ জন্তুতে রূপান্তরিত হওয়া, কিংবা জন্তু জাদুর নিয়ন্ত্রণে আনা ইত্যাদি অনেক কাহিনী মায়ং সম্বন্ধে জানা যায়। এখানকার লোকেরা মায়া ও যাদুবিদ্যার ঐতিহ্যগত চর্চা চালিয়ে থাকে এবং প্রজন্মের পর প্রজন্ম এগুলো চালিয়ে যায়।
ইতিহাস থেকে জানা যায় যে আধুনিক যুগের পূর্বপর্যন্ত শক্তি সাধনার ক্ষেত্রে নরবলি অর্থাৎ মানব- বলিদান প্রথা প্রচলিত ছিল। সম্প্রতি খননকার্যে তরবারি ও অন্যান্য ধারালো অস্ত্র সন্ধান পাওয়া গেছে এবং এইগুলের সাথে দেশের অন্যান্য প্রান্তে মানব- বলিদানে ব্যবহৃত অস্ত্রের সাদৃশ্য দেখা যায় এবং এই অস্ত্রগুলির  ব্যবহার মায়ং-এ অহোম যুগে ঘটে।
মায়ং তার সমৃদ্ধ বন্যপ্রাণী, পুরাতত্ত্ব পর্যটন, ইকো-পর্যটন, দু:সাহসিক অভিযানজনিত পর্যটন, সাংস্কৃতিক পর্যটন ও নদী পর্যটন কারণে একটি ভ্রমণীয় এবং প্রত্নতাত্ত্বিক স্থল ।
মায়ং প্রত্নতাত্ত্বিক ধ্বংসাবশেষ, বহু আবিস্কৃত এবং অন্যান্য অনেক অনাবিস্কৃত শিল্পকৃতিতে সমৃদ্ধ।
২০০২ সালে খোলা মায়ং কেন্দ্রীয় জাদুঘর এবং এম্পোরিয়ামে কালো জাদু এবং আয়ুর্বেদ বই সহ অনেক প্রত্নতাত্ত্বিক নিদর্শনাদি ও শিল্পকর্ম ইত্যাদিতে সমৃদ্ধ।
মায়ং পবিতরা অভয়ারণ্যের খুব কাছাকাছি। এই অভয়ারণ্যে বিশ্বের এক খড়্গ গন্ডারের সর্বোচ্চ ঘনত্ব রয়েছে।
মার্বেল বিড়াল

মার্বেল বিড়াল () (বৈজ্ঞানিক নাম:Pardofelis marmorata) হচ্ছে ফেলিডি পরিবারের "Pardofelis" গণের আকারে ছোট ও প্রায় পোষা বিড়ালের সমান একটি স্তন্যপায়ী প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
মার্বেল বিড়াল আকারে ছোট ও প্রায় পোষা বিড়ালের সমান একটি বিড়াল। এদের পা বলিষ্ঠ, কান ছোট ও গোলাকার, লেজ বেশ বড় ও এর দৈর্ঘ্য মাথাসহ দেহের সমান কিংবা আরো বড়; এবং লেজ পেছনের পায়ের দৈর্ঘ্যের প্রায় ৪গুণ। মাথা খাটো ও প্রশস্ত। প্রাপ্তবয়স্ক এই প্রজাতির বিড়ালের দেহের দৈর্ঘ্য ৪৫-৬০ সেমি এবং লেজ ৩৫-৫৪ সেমি।
মার্বেল বিড়াল বাংলাদেশ ছাড়াও ভুটান, ভারত, মায়ানমার, নেপাল, চীন, থাইল্যান্ড, ইন্দোনেশিয়া, ভিয়েতনাম, লাওস, কম্বোডিয়া, মালয়েশিয়াসহ দক্ষিণ-পূর্ব এশিয়ায় পাওয়া যায়।
চিতা বিড়াল

চিতা বিড়াল () (বৈজ্ঞানিক নাম:Prionailurus bengalensis) হচ্ছে ফেলিডি পরিবারের "Prionailurus" গণের আকারে ছোট ও প্রায় পোষা বিড়ালের সমান একটি স্তন্যপায়ী প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
চিতা বিড়াল আকারে ছোট ও প্রায় পোষা বিড়ালের সমান হলেও এদের পা দীর্ঘ। ছেলে ও মেয়ে বিড়ালের মধ্যে চেহারার ভিন্নতা পরিলক্ষিত হয় এবং ছেলের ওজন মেয়ের তুলনায় বেশি। এই প্রজাতির বিড়ালের মাথাসহ দেহের আকার ৬০-৬৬ সেমি এবং লেজ মাথাসহ দেহের দৈর্ঘ্যের চেয়ে সামান্য বড় এবং ওজন প্রায় ৩-৪ কেজি হয়ে থাকে।এদের চোখ টেবা টেবা।
চিতা বিড়াল বাংলাদেশ ছাড়াও ভুটান, ভারত, মায়ানমার, নেপাল, চীন, পাকিস্তান, আফগানিস্তান, রাশিয়া, কোরিয়ায় পাওয়া যায়।
তিনডোরা নোঙর

তিনডোরা নোঙর বা ছোট-দাঁত ভোঁদর বা ক্ষুদ্রদন্তী গন্ধগোকুল () (বৈজ্ঞানিক নাম:Arctogalidia trivirgata) হচ্ছে ভিভেরিডি পরিবারের "Arctogalidia" গণের আকারে সবচেয়ে ছোট গন্ধগোকুল জাতীয় প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
তিনডোরা নোঙর আকারে আকারে সবচেয়ে ছোট গন্ধগোকুল জাতীয় প্রাণী। এদের দেহে দাগ থাকলেও খুব কমসংখ্যক দাগ স্পষ্ট। মাথাসহ দেহের তুলনায় লেজ বেশ দীর্ঘ। এই প্রজাতির গন্ধগোকুলের মাথাসহ দেহের দৈর্ঘ্য ৫৩ সেমি, লেজ ৬৬ সেমি। এদের ওজনে তারতম্য থাকে এবং ওজন প্রায় ২-২.৭ কেজি হয়ে থাকে।
তিনডোরা নোঙর বাংলাদেশ ছাড়াও ভারত, মায়ানমার, থাইল্যান্ড, ও ইন্দোনেশিয়ায় পাওয়া যায়।
মুখোশধারী গন্ধগোকুল

মুখোশধারী গন্ধগোকুল বা হিমালয়ী বাঘডাশ বা হিমালয়ের গন্ধগোকুল () (বৈজ্ঞানিক নাম:Paguma larvata) হচ্ছে ভিভেরিডি পরিবারের "পগুমা" গণের একটি মাঝারি আকারের গন্ধগোকুল জাতীয় প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
মুখোশধারী গন্ধগোকুল একটি মাঝারি আকারের প্রজাতি। এদের মুখে মুখোশ ছাড়া পার্থক্য করার মতো কোনো বৈশিষ্ট্য থাকে না এবং এজন্য এদের এরকম নামকরণ করা হয়েছে। এদের লেজে বলয় নেই এবং অন্যান্য গন্ধগোকুলের মতো পুরো দেহে কোনো তিলা বা ডোরা থাকে না। এই প্রজাতির গন্ধগোকুলের মাথাসহ দেহের দৈর্ঘ্য ৭৬ সেমি, লেজ ৬৪ সেমি। এদের ওজনে তারতম্য থাকে এবং ওজন প্রায় ৩.৬-৬ কেজি হয়ে থাকে।
মুখোশধারী গন্ধগোকুল বাংলাদেশ ছাড়াও ভারত, মায়ানমার, নেপাল, চীন, পাকিস্তান, কম্বোডিয়া, ইন্দোনেশিয়া, জাপান, লাওস, মালয়েশিয়া, থাইল্যান্ড, সিঙ্গাপুর ও তাইওয়ানে পাওয়া যায়।
বড় বাঘডাশ

বড় বাঘডাশ বা বাঘডাসা বা বাড়খানডাস () (বৈজ্ঞানিক নাম:Viverra zibetha) হচ্ছে ভিভেরিডি পরিবারের "ভিভেরা" গণের একটি সবচেয়ে বড় আকারের গন্ধগোকুল জাতীয় প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
বড় বাঘডাশ আকারে সকল গন্ধগোকুলকে ছাড়িয়ে গেলেও গেছো ভাল্লুকের পরে এদের অবস্থান। এদের মাথা দীর্ঘ। কান বড় হলেও দুকানের অবস্থান কাছাকাছি নয়। এদের আকারে তারতম্য রয়েছে। এই প্রজাতির বাঘডাশের মাথাসহ দেহের দৈর্ঘ্যের পরিসর ৮০-৮৬ সেমি, লেজ ৩৩ সেমি এবং কাঁধ উচ্চতায় ৩৮ সেমি। এদের ওজনেও তারতম্য থাকে এবং ওজনের পরিসর ৫-১১ কেজি হয়ে থাকে।
মুখোশধারী গন্ধগোকুল বাংলাদেশ ছাড়াও ভারত, মায়ানমার, নেপাল, ভুটান, চীন, পাকিস্তান, কম্বোডিয়া, ইন্দোনেশিয়া, লাওস, মালয়েশিয়া, থাইল্যান্ড, সিঙ্গাপুর ও ইন্দোচীনে পাওয়া যায়।
নেপালের হিমালয় পর্বতের ২,২৫০ (৭,৩৮০ ফুট) মিটার উচ্চতা পর্যন্ত বড় ভারতীয় বাঘডাশ প্রজাতির প্রাণীকে দেখা গিয়েছিল।
চীনে, ১৯৫০ সালের পর থেকে বনভূমি ধ্বংস, পশম বাণিজ্যের জন্য শিকার, এবং ঔষধ ও সুগন্ধি শিল্পে এর মৃগনাভির ব্যবহারের কারণে বন্য বৃহৎ ভারতীয় গন্ধগোকুলের সংখ্যা ৯৪-৯৯% কমে গেছে। ১৯৯০-এর দশকে এটি মূলত চীনের দক্ষিণাঞ্চলীয় গুয়াংডং প্রদেশের উত্তর অংশে সীমাবদ্ধ হয়ে পড়ে। ১৯৯৮ থেকে ২০০৮ সালের মধ্যে পরিচালিত জরিপে হাইনান দ্বীপে এই প্রজাতির কোনো প্রাণী আর দেখা যায়নি।
বড় বাঘডাশ একাকী এবং নিশাচর প্রাণী। এটি অধিকাংশ সময় মাটিতেই কাটায়। এরা সুযোগসন্ধানী শিকারি, বিভিন্ন ধরনের ছোট প্রাণী শিকার করে জীবিকা নির্বাহ করে।
থাইল্যান্ডে রেডিও ট্র্যাকিং করে দেখা গেছে, বড় বাঘডাশ ২.৭ থেকে ৮.৮ বর্গকিলোমিটার (১.০ থেকে ৩.৪ বর্গমাইল) এলাকা পর্যন্ত ঘুরে বেড়ায়।
হংকং-এ বন্যপ্রাণী সংরক্ষণ আইন অনুযায়ী "Viverra zibetha" প্রজাতিটি সুরক্ষিত। যদিও ১৯৭০-এর দশকের পর থেকে হংকং-এ প্রাকৃতিক পরিবেশে এই প্রজাতির কোনো প্রাণী দেখা যায়নি। তাই বিজ্ঞানীরা মনে করেন, হংকং থেকে এই প্রজাতি সম্পূর্ণ বিলুপ্ত হয়ে গেছে।
ফিলো ওয়ালেস

ফিলো আলফোন্সো ওয়ালেস (; জন্ম: ২ আগস্ট, ১৯৭০) হেনেসভিল এলাকায় জন্মগ্রহণকারী বিশিষ্ট বার্বাডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যানের দায়িত্ব পালন করেছেন। পাশাপাশি ডানহাতে মিডিয়াম বোলিংয়েও পারদর্শিতা দেখিয়েছেন ফিলো ওয়ালেস। ঘরোয়া ক্রিকেটে বার্বাডোস এবং ওয়েস্ট ইন্ডিজ বিশ্ববিদ্যালয় দলে প্রতিনিধিত্ব করেছেন তিনি। এরপূর্বে ওয়েস্ট ইন্ডিজ অনূর্ধ্ব-১৯ দলের পক্ষেও খেলেছেন।
একসময় ওয়ালেস বার্বাডোসের অধিনায়কত্ব করেছেন। কিন্তু, ২০০৩-০৪ ঘরোয়া মৌসুমে দল থেকেই বাদ পড়ে যান তিনি। এরপর ওয়েস্ট ইন্ডিজ বিশ্ববিদ্যালয় দলের পক্ষে খেলেছেন তিনি।
১৯৯০ সালে প্রথমবারের মতো ক্রিকেটে অংশগ্রহণ করেন তিনি। ১৯৯৭-৯৮ মৌসুমে তার সেরা সময় কাটে। ২৯ নভেম্বর, ১৯৯৭ তারিখে পাকিস্তান সফরে অনুষ্ঠিত রাওয়ালপিন্ডি টেস্টের মাধ্যমে অভিষেক ঘটে তার। ঐ মৌসুমে দুই টেস্টে অংশ নিয়ে ১৯৮ রান তোলেন। ঐ একই সফরে করাচীতে তার ওডিআই অভিষেক ঘটেছিল।
১৯৮০-এর দশকে গ্রীনিজ-হেইন্সের বিখ্যাত জুটির পর ক্লেটন ল্যাম্বার্টের সাথে নতুন জুটি গড়ে সংক্ষিপ্তকাল ক্যারিবীয় ক্রিকেটে সাড়া জাগিয়েছিলেন। কিন্তু, ১৯৯৮-এর শেষদিকেদক্ষিণ আফ্রিকা সফরে ওয়েস্ট ইন্ডিজের শোচনীয় পরাজয়ের পর তারা উভয়েই দল থেকে বাদ পড়েন। তবে তিনি তার সবগুলো টেস্টেই ক্যাচ নিয়েছিলেন।
১৯৯৮ সালের আইসিসি নক-আউট ট্রফি প্রতিযোগিতায় তিনি বিরাট সফলতা পান। চূড়ান্ত খেলায় দক্ষিণ আফ্রিকার বিপক্ষে ১০২ বলে ১০৩ রানের একমাত্র সেঞ্চুরি করলেও তার দল ৪ উইকেটে পরাজিত হয়ে রানার-আপ হয়। ঐ প্রতিযোগিতায় ২২১ রান তুলে তিনি সর্বোচ্চ রান সংগ্রাহক হয়েছিলেন।
আবদুল হক দেহলভী

শায়খ আবুল মজিদ আবদুল হক বিন সাইফুদ্দীন দেহলভী বুখারি ()(৯৫৮ হিজরি/১৫৫১ খ্রিঃ - ১০৫২ হিঃ/১৬৪২ খ্রিঃ) একজন স্বনামধন্য ইসলামী পণ্ডিত ও জগতশ্রেষ্ঠ মুহাদ্দিস ছিলেন। ভারতের মধ্যে ইসলাম প্রচারে তথা ইলমে হাদিস-এর প্রচার চর্চায় তার অবদান অবিস্মরণীয়।
শায়খ মোহাক্কিক আবদুল হক মোহাদ্দিস দেহলভী ৯৫৮ হিজরি সনে মুতাবিক ১৫৫১ খ্রিষ্টাব্দে  দিল্লি তে জন্ম গ্রহণ করেন ।
বিশ বাইশ বছর বয়সে তিনি "ইলমে দ্বীন" - এর যাবতীয় জ্ঞান অর্জন করতে সক্ষম হন ।.
৯৯৬ হিজরি / ১৫৮৮ খ্রিষ্টাব্দে  তিনি ' হেজাজ ' গমন করেন এবং কয়েক বছর পর্যন্ত হারামাইন শরিফাইন ( ফজিলত পূর্ণ  পবিত্র দুই মসজিদ ) - এর যুগ-মহাত্নন আউলিয়াকিরাম ও যুগশ্রেষ্ঠ উলামায়েকিরামদের সান্নিধ্য লাভ করেন । বিশেষ করে শায়খ আবদুল ওয়াহাব মুত্তাকি ; খলিফায়ে শায়খ আলী মুত্তাকি - এর মুল্যবান সাহচর্য্যের মধ্য দিয়ে তিনি ' "ইলমে হাদিস' '- এর পরিপূর্ণ  জ্ঞান অর্জন করেন ।
এ উপমহাদেশে ইলমে হাদিসের চর্চা , প্রচার-প্রসারের ইতিহাসে যুগ বিভাজন নিরিক্ষায় চতুর্থ যুগের বর্ণনা লিখতে গিয়ে মুফতি আমিমুল ইহসান বলেন , - এই যুগের সবচে বেশি উল্লেখযোগ্য ব্যক্তিত্ব দু'জন । এক. শায়খ আহমদ সেরহিন্দী মুজাদ্দিদে আলফেসানী । দুই. শায়খ আবদুল হক দেহলভী । শায়খ আবদুল হক দেহলভী সম্পর্কে মুজাদ্দিদে আলফেসানী তার 'মাক্তুবাতে' লিখেন যে , হিন্দুস্থানে হাদিস-এর বীজ বপন করেন শায়খ আবদুল হক দেহলভী । তিনি দিল্লিতে দরসে হাদিস পেশ করতেন। সাধারণ লোকদের সুবিধার্থে ফার্সি ভাষায় 'মিশকাত'-এর ব্যখ্যাগ্রন্থ লিখেন । গ্রন্থটির নাম 'আশশায়াতুল লুমুয়াত' । 'মিশকাত'-এর আরেকটি ব্যখাগ্রন্থ আরবি ভাষায় লিখেন যার নাম হল 'আল লুমুয়াত শরহে শাফারুস সায়াদাত' । এছাড়া তিনি দ্বীনি খেদমতের লক্ষ্যে অসংখ্য গ্রন্থ রচনা করেন ।
প্রথমে তিনি তার সম্মানিত পিতার নিকট 'বাইআত' হন । এরপর "কাদিরিয়া ছিলছিলায়" মুছা পাক শহিদ মুলতান (রাহ্‌) - এর হাতে ' "বাইআত" ' হন । তাছাড়া  তিনি মক্কা মোকার্‌রমাতে অবস্থান কালে শায়খ আবদুল ওয়াহাব মুত্তাকি (রাহ্‌) - এর নিকট ' বাইআত ' হয়েছিলেন । সেখান থেকে "চিশতিয়া" , "কাদিরিয়া" ও "শাজেলিয়া ছিলছিলায়" নীত হন এবং মদিনা মুনাওয়ারাতে তিনি "ইজাজত" লাভ করেন ।  
তিনি হারামাইন শরিফাইন থেকে ফিরে এসে খাজা বাকি বিল্লাহ্‌ (রাহ্‌) - এর নিকট "নক্শে‌বন্দিয়া ছিলছিলায়" বাইআত হন । আর এটা ছিল শায়খ আবদুল কাদির জিলানি (রাহ্‌) - এর রুহানি ইঙ্গিত ।
শায়খ আবদুল হক (রহ) স্বীয় ছেলে শায়খ নুরুল হক-কে যোগ্য উত্তরসূরী হিসেবে যে শিক্ষাদান করেন পরবর্তীতে ছেলে বিজ্ঞ মুহাদ্দিস হিসেবে গড়ে ওঠেন । পিতৃ-সান্নিধ্যের পাশাপাশি বিজ্ঞ উস্তাদের কাছ থেকেও জ্ঞান লাভ করেন । শিক্ষার্জনের পর ফলস্বরূপ তার ছেলেও সহিহ বুখারির বিস্তৃত এক ব্যখ্যাগ্রন্থ ফার্সি ভাষায় লিপিবদ্ধ করেন , যার নাম 'তায়সীরুল বারী' । তিনি সহিহ মুসলিম-এরও 'মানবাউল ইলম' নামক ফার্সি ভাষায় একটি ব্যখ্যাগ্রন্থ রচনা করেন । ছেলের এই কীর্তি বস্তুত শায়খ আবদুল হক মুহাদ্দিস সাহেবের ইলমে হাদিস চর্চার অভিষ্ঠ লক্ষ্যের পূর্ণতার প্রমাণ বহন করে এতে কোন সন্দেহ নাই ।
শায়খ আবদুল হক মুহাদ্দিস দেহলভী (রহ) -এর অসংখ্য ছাত্র তার নিকট থেকে শিক্ষার্জন করেছেন এবং তারাও এ উপমহাদেশে ইলমে হাদিসের খেদমত আঞ্জাম দিয়েছেন । উল্লেখযোগ্য কয়েকজনের নাম নিচে দেওয়া হল ।
তিনি ১০৫২ হিজরিতে মুতাবেক ১৬৪২ খ্রিষ্টাব্দে মৃত্যুবরণ করেন ।
ছোট খাটাশ

কটাশ বা ভাম বা কলকাট বা খাটাশ বা ছোট বাঘডাশ () (বৈজ্ঞানিক নাম:Viverricula indica) হচ্ছে ভিভেরিডি পরিবারের "ভিভেরিকুলা" গণের একটি গন্ধগোকুল জাতীয় প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
কটাশ আকারে বড় বাঘডাশের মতো অত বড় নয় । এদের কান ছোট, বাঘডাশের তুলনায় এদের কান মাথার উপরের দিকে অপেক্ষাকৃত কাছাকাছি সন্নিবিষ্ট । এই প্রজাতির মাথাসহ দেহের দৈর্ঘ্য ৭৫ সে.মি. ও লেজ ৪৫ সে.মি. । এদের ওজনেও তারতম্য থাকে এবং ওজনের পরিসর ২-৪ কেজি হয়ে থাকে। ছেলেদের তুলনায় মেয়েরা সাধারণত ছোট ও হালকা হয়ে থাকে। বাদামি শরীরে এদের ছাই ও হালকা হলুদাভ আভা থাকে । পিঠের ওপর ও দুই পাশে টানা পাঁচ-ছয়টি বাদামি কালো রেখা । শরীরের উভয় পাশে গোল গোল একই রঙের বুটি আঁকা । বয়সভেদে লেজে পাঁচ-সাতটি চওড়া বলয় থাকে । ছোট খাটাশ "গন্ধগোকুল" নামেও এলাকাভেদে পরিচিত । নিজেরা গর্ত করে আশ্রয়স্থল বানায় এবং সেখানেই বাচ্চা প্রসব করে। ছানারা জন্ম নেয় চোখ খোলা অবস্থাতেই। এরা নিশাচর । পূর্ণবয়স্ক কটাশ খোশমেজাজে থাকলে টিকটিক আওয়াজ করতে থাকে। ভয় পেলে সিভেট-গ্রন্থি থেকে দুর্গন্ধ ছড়ায় । 
ছোট খাটাশ বাংলাদেশ ছাড়াও ভারত, মায়ানমার, আফগানিস্তান, পাকিস্তান, নেপাল, ভুটান, চীন, হংকং, কম্বোডিয়া, ইন্দোনেশিয়া, লাওস, মালয়েশিয়া, থাইল্যান্ড, ভিয়েতনামে পাওয়া যায়। এছাড়া এরা ইয়েমেন এবং জাঞ্জিবার, পেম্বা, সকট্রা, মাদাগাস্কার এবং ফিলিপাইন দ্বীপপুঞ্জে অনুপ্রবেশ করেছে । বাঁশবন-ঘাসবন, শুকনো কাশবন, খড়বন, জালিবেতঝাড়, ইটের পাঁজা ও ঝোপঝাড় হচ্ছে ছোট খাটাশের আবাসস্থল । আবাসভূমি ধ্বংস ও হাঁস-মুরগি বাঁচানোর জন্য ব্যাপক নিধনের জন্যই এরা বিপন্ন । 
প্রায় সব ধরনের ফল, বিভিন্ন ছোট প্রাণী ও পতঙ্গ, তাল-খেজুরের রস ইত্যাদি। গাছে উঠতে পারলেও মাটিতেই শিকার ধরে এবং ইঁদুর, কাঠবিড়ালী, ছোট পাখি, টিকটিকি, কীটপতঙ্গ ও সেগুলির লার্ভা খেয়ে থাকে। গৃহস্থের হাঁস-মুরগি চুরি করে। দেশভেদে এদের খাবারের তারতম্য দেখা যায় । কফি এদের অন্যতম প্রিয় একটি খাদ্য ।
ছোট বেজি

ছোট বেজি বা নকুল বা ছোট ভারতীয় বেজি (বৈজ্ঞানিক নাম: "Herpestes javanicus") হচ্ছে হারপেস্টিডি পরিবারের "হারপেস্টেস" গণের একটি বেজি জাতীয় প্রাণী। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
ছোট বেজির দেহ খাটো ও সরু, লেজ দীর্ঘ এবং পা খাটো। লেজ আকারে পাথাসহ দেহের তিন-চতুর্থাংশ; লেজের প্রান্তদেশে লোম থাকে না। এই প্রজাতির মাথাসহ দেহের দৈর্ঘ্য ২৮ সেমি ও লেজ ২৩ সেমি।
ছোট বেজি বাংলাদেশ ছাড়াও ভারত, পাকিস্তান, আফগানিস্তান ও মালয়েশিয়ায় পাওয়া যায়।
লালু ভুলু

লালু ভুলু ১৯৮৩ সালে মুক্তিপ্রাপ্ত বাংলাদেশী বাংলা ভাষার নাট্য চলচ্চিত্র। ছায়াছবিটি পরিচালনা করেছেন কামাল আহমেদ। এতে প্রধান চরিত্রে অভিনয় করেছেন রাজ্জাক, শাবানা, গোলাম মুস্তাফা, আনোয়ার হোসেন, দিলারা ও দারাশিকো। চলচ্চিত্রটি ১৯৮৩ সালে দুইটি শাখায় জাতীয় চলচ্চিত্র পুরস্কার লাভ করে।
লালু ভুলু চলচ্চিত্রের সঙ্গীত পরিচালনা করেছেন সুবল দাস। গীত রচনা করেছেন মাসুদ করিম। গানে এককভাবে কণ্ঠ দিয়েছেন খুরশিদ আলম।
জাতীয় চলচ্চিত্র পুরস্কার
ইতিহাস (চলচ্চিত্র)

ইতিহাস ২০০২ সালে মুক্তিপ্রাপ্ত বাংলাদেশী বাংলা ভাষার সামাজিক অ্যাকশনধর্মী চলচ্চিত্র। ছায়াছবিটি পরিচালনা করেছেন কাজী হায়াৎ। চলচ্চিত্রটির কাহিনী, চিত্রণাট্য ও সংলাপ লিখেছেন পরিচালক কাজী হায়াৎ নিজেই। এতে শ্রেষ্ঠাংশে অভিনয় করেছেন কাজী মারুফ, রত্না, মৌসুমী, কাজী হায়াৎ প্রমুখ। চলচ্চিত্রটি ২০০২ সালে জাতীয় চলচ্চিত্র পুরস্কারে তিনটি শাখায় পুরস্কার অর্জন করে।
বোন মীমের আদরের ছোট ভাই মারুফ একটি ইংলিশ মিডিয়াম স্কুলে পড়ালেখা করে। বাবা আহাদ খান একজন খুব নামকরা সাংবাদিক। সততা তার আদর্শ। বাবাকে নিয়ে গর্ব করে দুই ছেলেমেয়ে। একদিন স্কুলে যাবার পথে পুলিশ ধরে নিয়ে যায়। বাবার নাম বলা কাল হয় তার জন্য। পুলিশ তাকে হেরোইনখোর হিসাবে কারাগারে আটকে রাখে। কারাগারে সে নির্বিচারে পুলিশি নির্যাতনের শিকার হতে থাকে , যা তাকে পরবর্তী জীবনে সন্ত্রাসী হতে বাধ্য করে । কারণ বিনা দোষে সাংবাদিকের ছেলেকে ধরে কারাগারে এনেছে শুনলে পুলিশের অন্যায়ের উপর প্রতিবেদন লিখতে পারে। ফলে ঐ সমস্ত পুলিশের চাকরি চলে যেতে পারে । জামিনে বের হয় মারুফ। এই খারাপ সমাজ থেকে চলে যেতে চায় অ্যামেরিকাতে। কিন্তু যাবার দিন আবার পুলিশ তাকে আটক করে। ইতোপূর্বে খুশি ( রত্না ) নামে একটি মেয়ের প্রেমে পড়ে সে । কিন্তু সন্ত্রাসী বলে তার মা তাদের সম্পর্ক মেনে নিতে নারাজ । ইতোমধ্যে অন্য পাত্রের সাথে খুশির ( রত্না ) বিয়ে ঠিক করেন । এভাবেই রচিত হয় মারুফের জীবনকাহিনী , এক করুণ ইতিহাস ।
পরিচালক কাজী হায়াৎ এর অনেকদিনের ইচ্ছা ছিলো তার ছেলেকে দিয়ে একটি কাজ করবেন। সে লক্ষ্যে তিনি ৬-৭ টা কাহিনী লেখেন কিন্তু কোনটাই তার পছন্দ মত না হওয়ায় কাজ শুরু করতে পারেন না। একদিন তার পুরানো পান্ডুলিপি ঘাটাঘাটি করতে গিয়ে ১৯৯২ সালে লেখা এই চলচ্চিত্রের কাহিনী পেয়ে যান। তারপর কিছুটা কাটছাঁট করে কাজ শুরু করেন। প্রথমে ছায়াছবিটির নাম নির্ধারণ করেন "সন্ত্রাসী মারুফ"। কিন্তু সেন্সরে যাওয়ার আগে আরেক পরিচালক মহাম্মদ হাননান-এর উপদেশে নাম রাখেন "ইতিহাস"।
ইতিহাস চলচ্চিত্রের সঙ্গীত পরিচালনা করেছেন ও গীত রচনা করেছেন আহমেদ ইমতিয়াজ বুলবুল। গানে কণ্ঠ দিয়েছেন সাবিনা ইয়াসমিন, কুমার বিশ্বজিৎ, মনির খান, আসিফ আকবর, মমতাজ, ও বেবি নাজনীন।
জাতীয় চলচ্চিত্র পুরস্কার
দেওয়ান

দেওয়ান (ফার্সীঃ ديوان) ফার্সী শব্দ। ফার্সী হতে আসা শব্দটি আরবীতেও বহুল ব্যবহার হয়।এটা একটি ইরানি বংশীয় নাম। ফার্সী ভাষায় শব্দটির মূল অর্থ গ্রন্থ বা কাগজের বাঁধন। কর্মকর্তা এবং কার্য্যালয় অর্থেও শব্দটির ব্যবহার আছে।
এটি সামন্ত রাজার (জমিদার) উপাধি হিসেবে ধরা হলেও আদতে এটি ছিল পদ বিশেষ — জমিদারি
রাজস্ব আদায়কারী জমিদার হতো। সুলতান জমিদারদের কয়েটা পরগণার মালিকানা হলে তাঁদের তাঁর অঞ্চলের 'দেওয়ান' পদে মননীতো করতেন[১]। জমিদারি এস্টেটের অধীনে থাকতো কয়েকটি একটা পরগনা,আবার পরগনার অধীনে থাকতো কিছু তালুকা, আবার প্রত্যেকটি তালুকার অধীনে থাকতো মৌজা বা গ্রাম। অঞ্চলের/সুবাহ প্রধান হল দেওয়ান/সুবাহদার, যাঁর অধীনে থাকতো পরগনা, তালুকা ও অন্তর্গত গ্রাম। মোগল আমলে এই পদবিটি যুক্ত হয়। চাকলার অর্থসচিবদের এবং খাজনা আদায়কারীদের দেওয়ান বলা হতো। দেওয়ান বাংলাদেশ এবং ভারতে মুসলিম সহ সর্বধর্মের ক্ষেত্রে ব্যবহৃত হয়ে থাকে।
লায়লা আলী

লায়লা আমরিয়া আলী (জন্ম ৩০ ডিসেম্বর ১৯৭৭) একজন মার্কিন টেলিভিশন ব্যক্তিত্ব এবং অবসরপ্রাপ্ত পেশাদার মুষ্টিযোদ্ধা যিনি ১৯৯৯ থেকে ২০০৭ পর্যন্ত প্রতিযোগিতা করেছিলেন। তার কর্মজীবনে, তিনি অপরাজিত থেকে অবসর নিয়েছে, তিনি ডব্লিউবিসি, ডব্লিউআইবিএ, আইডব্লিউবিএফ এবং আইবিএ মহিলা সুপার মিডলওয়েট শিরোনাম এবং আইডব্লিউবিএফ লাইট হেভিওয়েট খেতাব অর্জন করেছিলেন। আলিকে খেলাধুলার মধ্যে অনেকেই সর্বকালের সর্বশ্রেষ্ঠ মহিলা পেশাদার মুষ্টিযোদ্ধা হিসেবে গণ্য করে। তিনি মুষ্টিযোদ্ধা মোহাম্মদ আলীর মেয়ে। 
লায়লা আমরিয়া আলীর জন্ম ৩০ ডিসেম্বর, ১৯৭৭, ফ্লোরিডার মিয়ামি বিচে, মুষ্টিযোদ্ধা মোহাম্মদ আলী এবং তার তৃতীয় স্ত্রী, ভেরোনিকা পোর্চের কন্যা। তার বয়স যখন নয় বছর তখন তার বাবা-মার বিবাহবিচ্ছেদ হয়। তিনি একজন মুসলিম হিসাবে বেড়ে ওঠেন, কিন্তু পরে তার বাবার প্রাথমিক অসম্মতি সত্ত্বেও ইসলাম ত্যাগ করেন। আলী ১৬ বছর বয়সে একজন হস্তপ্রসাধন-শিল্পী ছিলেন। গ্রেপ্তার এবং অপব্যবহার তার অশান্ত শৈশব তাকে মেয়েদের একটি গ্রুপ হোমে থাকতে বাধ্য করেছিল। তিনি ক্যালিফোর্নিয়ার সান্তা মনিকা কলেজ থেকে ব্যবসায়িক ডিগ্রি নিয়ে স্নাতক হন। মুষ্টিযুদ্ধ শুরু করার আগে তার নিজের নখ সেলুন ছিল। আলীর মতে, তার বাবা তার মুসলিম বিশ্বাসের কারণে একজন মুষ্টিযোদ্ধা হওয়ার সিদ্ধান্তের বিরোধিতা করেছিলেন; একটি সাক্ষাত্কারে তিনি বলেছিলেন, "আমার বাবা প্রথমত, মহিলাদের মুষ্টিযুদ্ধ করা উচিত বলে বিশ্বাস করতেন না। আমার বাবা মুসলিম ছিলেন, আমি নই। তিনি কিছুটা পুরুষ শ্রেষ্ঠত্বে বিশ্বাসী লোক ছিলেন।" 
২০০২ সালে, তিনি (সহ-লেখক ডেভিড রিটজের সাথে) বইটি "রিচ! ফাইন্ডিং স্ট্রেংথ," "স্পিরিট" "অ্যান্ড পারসোনাল পাওয়ার" - এর সহ লেখক। এই বইটিতে, তিনি স্বীকার করেছেন যে তিনি তার বাবার খ্যাতির কারণে মাঝে মাঝে বিচ্ছিন্ন বোধ করেতেন। আলী জেলে কিছু সময় কাটিয়েছেন, এবং তার গ্রেপ্তার এবং জেলে তার শারীরিক নির্যাতনের বর্ণনা দিয়েছেন। আলি ২৭ আগস্ট, ২০০০-এ জনি "ইয়াহিয়া" ম্যাকক্লেইনকে বিয়ে করেন। ম্যাকক্লেইন আলীর ম্যানেজার ছিলেন এবং তার কর্মজীবন পরিচালনা করতে সাহায্য করেছিলেন। ২০০৫ সালের শেষের দিকে, আলী এবং ম্যাকক্লেইনের বিবাহবিচ্ছেদ হয় এবং ম্যাকক্লেইন আলীর পরিচালনার চাকরি ছেড়ে দেন। 
২৩ জুলাই, ২০০৭-এ, আলী লস অ্যাঞ্জেলেসে প্রাক্তন এনএফএল খেলোয়াড় কার্টিস কনওয়েকে বিয়ে করেন। তাদের একসাথে দুটি সন্তান রয়েছে: এক ছেলে জন্ম ২০০৮ সালের আগস্টে, এবং এক কন্যা এপ্রিল ২০১১ সালে জন্মগ্রহণ করে। আলি কনওয়ের আগের তিন সন্তানের সৎ মা। পেশাদার কুস্তি কিংবদন্তি হাল্ক হোগান আলীকে টেলিফোন করে তার জীবন বাঁচানোর কৃতিত্ব দেন, যখন তিনি হতাশাগ্রস্ত ছিলেন এবং আত্মহত্যা করতে চাইতেন। আলী পেশাদার মিশ্র মার্শাল শিল্পী কেভিন ক্যাসির শালিকা, যিনি তার বোন হানার সাথে বিবাহিত।
পাতি বেজি

পাতি বেজি বা নেইল বা বড় বেজি বা নেউল () (বৈজ্ঞানিক নাম:Herpestes edwardsii) হচ্ছে হারপেস্টিডি পরিবারের "হারপেস্টেস" গণের একটি বেজি জাতীয় প্রাণী।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।
পাতি বেজির দেহ দীর্ঘাকার ও পা খাটো; দেহের লোম ঘন ও মোটা। সামনে ও পেছনের পায়ে ৫টি করে আঙুল থাকে; পিছনের পায়ের গোড়ালি পর্যন্ত লোম থাকে না, তবে সামনের পায়ে লোম ও বাঁকা নখর আছে। এই প্রজাতির মাথাসহ দেহের দৈর্ঘ্য ৩৮-৪৬ সেমি, লেজ ৩৫ সেমি এবং ওজন ০.৫-৪ কেজি।
পাতি বেজি বাংলাদেশ ছাড়াও ভারত, নেপাল, পাকিস্তান, ভুটান, শ্রীলঙ্কা, আফগানিস্তান, জাপান, ইন্দোনেশিয়া, ইরান, কুয়েত, মালয়েশিয়া, মরিশাস, ও সৌদি আরবে পাওয়া যায়।
মুৎসুদ্দী

মুৎসুদ্দী () আরবি শব্দ। আরবি মুতাসাদ্দী শব্দের সাধারণ অর্থ হিসাব রক্ষক। সুলতানী আমল, মোগল আমল এবং ব্রিটিশ আমলে হিসাব রক্ষক, বন্দর কর্মকর্তাদের মুৎসুদ্দী বলা হতো। মুৎসুদ্দী বাংলাদেশ এবং ভারতে বেশিরভাগ ক্ষেত্রে বৌদ্ধদের পদবি এবং ভারতের গুজরাতে ও পাকিস্তানে কদাচিৎ মুসলমানদের পদবি হিসেবে ব্যবহৃত হয়ে থাকে।
রাজশাহী নার্সিং কলেজ

রাজশাহী নার্সিং কলেজ রাজশাহী শহরে অবস্থিত একটি নার্সিং শিক্ষা মহাবিদ্যালয়। এটি রাজশাহী মেডিকেল কলেজ ক্যাম্পাসের ভিতরে অবস্থিত এবং রাজশাহী মেডিক্যাল বিশ্ববিদ্যালয় এর অধীনে পরিচালিত।
১৯৬১ সালের ১৭ অক্টোবর রাজশাহী মেডিকেল কলেজ হাসপাতাল সংলগ্ন সেবিকা প্রশিক্ষণ কেন্দ্র ১ম ভিত্তি প্রস্তর স্থাপিত হয়। পরবর্তীতে ইহার নাম সেবা ইনষ্টিটিউট এবং ২০০৭ সাল হতে নার্সিং কলেজ চালু হয়েছে। বাংলাদেশে সরকারী পর্যায়ে বেসিক বিএসসি নার্সিং কলেজ ২০ টি। এদের মধ্যে রাজশাহী নার্সিং কলেজ অন্যতম।
এই নার্সিং কলেজ ৪ বছর মেয়াদী বি.এস.সি ইন নার্সিং কোর্স ও ৩ বছর মেয়াদি ডিপ্লোমা ইন মিডওয়াইফারি কোর্স এবং ২ বছর মেয়াদী পোস্ট বেসিক বি.এসসি. কোর্স চালু রয়েছে। যাদের ভর্তি হতে যোগ্যতা লাগে বি.এস.সি নার্সিং এর ক্ষেত্রে এইচ.এস.সি (বিজ্ঞান) ও ডিপ্লেমা ইন মিডওয়াইফারি কোর্সের জন্য যে কোনো বিষয়ে এইচ.এস.সি পাশ, এবং পোস্ট বেসিক বি.এসসি. এর ক্ষেত্রে তিন বছর মেয়াদী ডিপ্লোমা ইন নার্সিং কোর্স সমপন্ন করে পরীক্ষায় অংশগ্রহণ করে মেধা ক্রমানুসারে ভর্তি হতে হয়। প্রতি বৎসর ১০০ জন বি.এস.সি নার্সিং এবং ৫০ জন ডিপ্লোমা ইন মিডওয়াইফারি (শুধু মেয়ে) এবং ২৫ জন পোস্ট বেসিক বি.এসসি. কোর্সে ছাত্র-ছাত্রী ভর্তির সুযোগ পেয়ে থাকে। এর মধ্যে ১০% পুরুষ ছাত্র।
ছাত্র-ছাত্রীদের আবাসিক সুবিধা ব্যবস্থা আছে।
বাংলাদেশ প্রাণিবিজ্ঞান সমিতি

বাংলাদেশ প্রাণিবিজ্ঞান সমিতি ১৯৭২ সালে প্রতিষ্ঠিত বাংলাদেশের প্রাণিবিদদের নিয়ে গঠিত একটি অরাজনৈতিক সংগঠন। ১৯৭২ সালের ১৬ এপ্রিল বাংলাদেশ প্রাণিবিজ্ঞান সমিতির আনুষ্ঠানিক উদ্বোধন হয়।
বাংলাদেশ প্রাণিবিজ্ঞান সমিতি নিয়মিত শংখচিল নামক বাংলা নিউজলেটার প্রকাশ করে থাকেন। এখানে শংখচিল এর সংস্করন এবং প্রকাশনা তারিখ দেয়া হলো।
পারো আন্তর্জাতিক বিমানবন্দর

পারো আন্তর্জাতিক বিমানবন্দর ভুটানের একমাত্র আন্তর্জাতিক বিমানবন্দর। এই বিমানবন্দরটি পারো শহর থেকে দূরত্বে পারো নদীর তীরে অবস্থিত। এটির আশেপাশের পাহাড়ের উচ্চতা প্রায় , এটিকে বিশ্বের অন্যতম ঝুঁকিপূর্ণ বিমানবন্দর মনে করা হয়। ২০০৯ সালে অক্টোবর মাসের হিসাব অনুযায়ী, মাত্র আটজন পাইলট এই বিমানবন্দরে বিমান পরিচালনার সনদ আছে। এই বিমানবন্দরে পরিষ্কার আবহাওয়ায় পরিচালিত হয় এবং এখানকার বিমানবন্দর সূর্যোদয় থেকে সূর্যাস্ত পর্যন্ত খোলা থাকে। এটি ভুটানের চারটি বিমানবন্দরের একটি।
১৯৬৮ সালে ভারতের সীমান্ত সড়ক সংস্থা পারো জেলায় একটি বিমানবন্দর স্থাপন করে, যেটি শুরুতে ভুটান সরকারের পক্ষে ভারতের সামরিক বাহিনী হেলিকপ্টার অবতরণের জন্য নির্মাণ করে। ভুটানের প্রথম বিমানসংস্থা ড্রুক এয়ার স্থাপিত হয় ৫ এপ্রিল ১৯৮১।
পারো বিমানবন্দর উপতক্যার মাঝখানে সমুদ্রতল থেকে উচ্চতা প্রায় এবং পারিপার্শ্বিক পাহাড়ের উচ্চতা প্রায় . এই বিমানবন্দরের রানওয়ের দৌর্ঘ , ভুটানের সরকারকে পারোতে চলাচলের জন্য বিশেষ বিমান পছন্দ করতে হয়। এখানে ১৮-২০ আসনের বিশেষ বিমান চলাচল করে। এই বিমান শুধু কলকাতা থেকে উড্ডয়ন করে পারো থেকে কলকাতা গিয়ে আবার জ্বালানী নিতে হত কারণ পারোতে পুনরায় জ্বালানী নেয়ার ব্যবস্থা ছিল না।
ড্রুক এয়ার ১৯৮৩ সালের ১১ ফেব্রুয়ারি রাজস্ব বিমান চালনা শুরু করে, প্রথম ফ্লাইট ১০১ কলকাতা থেকে পারো যাত্রা করে এবং পরের দিন ফ্লাইট ১০২ হিসাবে কলকাতা ফিরে আসে। পরিসেবা চালুর সময়ে পারো বিমানবন্দরে ছোট্ট রানওয়ে, দুই কক্ষবিশিস্ট বিমান নিয়ন্ত্রণ কেন্দ্র ভবন ছিল (যার নিচতলাতে বিমানবন্দরে চেক-ইন এবং উন্মুক্তস্থানে বহির্গমন ছিল) ১৯৮৬ সালের জানুয়ারিতে ভুটান বেসামরিক বিমান চলাচল কর্তৃপক্ষ স্থাপনের আগে ড্রুক এয়ার এই বিমানবন্দর পরিচালনা এবং রক্ষণাবেক্ষণের দায়িত্বে ছিল। 
১৯৯০ সালে, বিমানবন্দরের রানওয়ের দৈর্ঘ্য বড় করা হয় এবং সুপরিসর বিমান ওঠানামার জন্য রানওয়ে শক্ত করা হয়। ভারতীয় সরকারের অর্থায়নে পারো বিমানবন্দর উন্নয়ন প্রকল্পের অধীনে একাহ্নে বিমান সংরক্ষণের জন্য একটি হাঙ্গার নির্মাণ করা হয়।
২১ নভেম্বর ১৯৮৮ সালে, ড্রুক এয়ারের প্রথম জেট বিমান BAe 146-100, পারো বিমানবন্দরে সরবরাহ করা হয়। ২০০৩ সালে, ড্রুক এয়ার BAe 146 -এর বদলী বিমান চায় এবং ২০০৪ সালের ১৯ অক্টোবর, এই এই এয়ারলাইন্সের প্রথম এয়ারবাস (Airbus A319-100) পারো বিমানবন্দরে অবতরণ করে।
এই বিমান বন্দরে একটি, আস্ফাল্ট রানওয়ে আছে, এবং একটি টার্মিনাল ভবন আছে যেটি ১৯৯৯ সালে কমিশন করা হয়।
২০১২ সালে ১,৮১,৬৫৯ জন যাত্রী এই বিমানবন্দর ব্যবহার করে।
ড্রুক এয়ার ভুটানের জাতীয় পতাকাবাহী বিমানসংস্থা এবং এটির মুল ঘাটি পারো বিমানবন্দর. ড্রুক এয়ার ২০১০ সালের আগস্টে পাড়ো বিমানবন্দরে প্রথম আন্তর্জাতিক বিমান পরিচালন আকরে। তাশী এয়ার নেপালের একমাত্র ব্বেসরাকারি বিমান সংস্থা ২০১১ সালের ডিসেম্বরে যাত্রা শুরু করে।
রিয়া দিপসী

রিয়া দিপসী একজন ভারতীয় অভিনেত্রী এবং মডেল। তিনি মহাভারত নামক ২০১৩-এর টেলিভিশন ধারবাহিকে গান্ধারীর চরিত্রে অভিনয়ের জন্য সবচেয়ে বেশি পরিচিত।
২০১৩ সালে, স্টার প্লাস এর অন্যতম সফল অনুষ্ঠান "মহাভারত" এর মাধ্যমে দীপসি টেলিভিশনে আত্মপ্রকাশ করেছিলেন গান্ধারী হিসাবে । " মহাভারত "এর পরে তিনি " ভারত কা বীর পুত্র - মহারাণ প্রতাপ ", " বক্স ক্রিকেট লীগ ", " রাজিয়া সুলতান " এবং " বেগুসরাই " ও 'পরাস এ প্রিন্সেস বার্সিন হিসেবে উপস্থিত হয়েছেন।
২০১৮ সালে, তিনি প্রফুল ডিএস তিওয়ারির সিনেমা " ভাগ্তে রাহো " এর মাধ্যমে বলিউডে পা রাখেন। মুভিতে তিনি গুনগুনের মুখ্য চরিত্রে অভিনয় করেছেন ।
নরসিং দেওনারায়ণ

নরসিং দেওনারায়ণ (; জন্ম: ১৬ আগস্ট, ১৯৮৩) গায়ানার বারবাইস এলাকায় জন্মগ্রহণকারী ও ইন্দো-গায়ানীয় বংশোদ্ভূত বিশিষ্ট ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলে তিনি মূলতঃ অল-রাউন্ডার হিসেবে খেলছেন। বামহাতে ব্যাটিংয়ের পাশাপাশি ডানহাতে অফ-ব্রেক বোলিং করেন রিঙ্গো ডাকনামে পরিচিত নরসিং দেওনারায়ণ। ঘরোয়া প্রথম-শ্রেণীর ক্রিকেটে গায়ানার প্রতিনিধিত্ব করছেন তিনি। এছাড়াও তিনি অনূর্ধ্ব-১৯ দলের অধিনায়কের দায়িত্বে ছিলেন।
১৭ বছর বয়সে গায়ানা দলের পক্ষে অভিষেক ঘটে তার। ২০০২ সালে ওয়েস্ট ইন্ডিজ অনূর্ধ্ব ১৯ দলে অধিনায়কত্ব করেন। পরের বছর সফরকারী অস্ট্রেলিয়ার বিপক্ষে মনোমুগ্ধকর সেঞ্চুরি করে সকলের দৃষ্টি আকর্ষণে সক্ষম হন। তারপর ২০০৪ সালে হোয়াইটহ্যাভেন ক্রিকেট ক্লাবে খেলার জন্য ইংল্যান্ডে অবস্থান করেন। মার্চ, ২০০৫ সালে চুক্তির বিষয়ে সাতজন খেলোয়াড়ের মতানৈক্যের কারণে দক্ষিণ আফ্রিকা সফরের জন্য ওয়েস্ট ইন্ডিজ দলের সদস্যরূপে অন্তর্ভুক্ত হন। ফিল্ডিং কৌশল ও কভার পয়েন্টে সমান দক্ষতা প্রদর্শনে দলীয় সঙ্গী শিবনারায়ণ চন্দরপলের সাথে তাকে তুলনা করলেও তিনি ছিলেন বেশ এগিয়ে।
১৬ ডিসেম্বর, ২০০৯ তারিখে পার্থে অনুষ্ঠিত তৃতীয় টেস্টে স্বাগতিক অস্ট্রেলিয়ার বিপক্ষে মাঠে নামেন। চন্দরপল ও আদ্রিয়ান বারাথ আহত হলে দলের সদস্যরূপে অন্তর্ভুক্তিতে তার এ সুযোগ ঘটে। খেলায় তিনি নিজস্ব সেরা টেস্ট বোলিং ২/৭২ লাভ করেন। এছাড়াও নিজস্ব প্রথম অর্ধ-শতক করেন ও সংগ্রহকে ৮২ পর্যন্ত নিয়ে যান যা তার ব্যক্তিগত সর্বোচ্চ ছিল।
১৫ নভেম্বর, ২০১৩ তারিখে বিখ্যাত ভারতীয় ক্রিকেটার শচীন তেন্ডুলকরের উইকেট তুলে নেন। ঐ ইনিংসটি তেন্ডুলকরের ২০০তম ইনিংসসহ সকল স্তরের ক্রিকেট থেকে অবসর নেয়ার পূর্বে কার সর্বশেষ ইনিংস ছিল।
১৩ আগস্ট, ২০০৬ তারিখে স্টানফোর্ড ২০/২০ প্রতিযোগিতার চূড়ান্ত খেলায় স্মরণীয় নৈপুণ্য প্রদর্শন করে খ্যাতির তুঙ্গে চলে আসেন। ঐ খেলাটি গায়ানা বনাম ত্রিনিদাদের মধ্যকার ধ্রুপদী মিলিয়ন ডলারের খেলা ছিল। ত্রিনিদাদের ১৭৬ রানের জবাবে গায়ানা ১৭১ রান তুলে। শেষ ২ বলে জয় প্রয়োজন। এমতাবস্থায় রামনরেশ সারওয়ানের বলে ছক্কা হাঁকিয়ে দলের বিজয় নিশ্চিত করেন তিনি। খেলায় তিনি প্লে অব দ্য ম্যাচ মনোনীত হন।
আমাজন অভিযান

আমাজন অভিজান হল একটি বাংলা ভাষার চলচ্চিত্র। এই চলচ্চিত্রটি ২০১৩ মুক্তি প্রাপ্ত বাংলা ছবি চাঁদের পাহাড়ের সঙ্গে মিল রেখে চাঁদের পাহাড়ের দ্বিতীয় পর্ব হিসাবে নির্মাণ করা হয়। ছবিটিতে মুখ্য ভূমিকায় অভিনয় করেন দেব।
এই চলচ্চিত্রটি প্রযোজনা সংস্থার ১০০ তম চলচ্চিত্র। ছবিটি ২০১৭ সালের ২২ ডিসেম্বরে মুক্তি পায়।
এই ছবিটির কাহিনী একটি সোনার খনির খোঁজ নিয়ে। এখানে শঙ্কর (দেব) চাঁদের পাহাড়ের অংশ মিটিয়ে তার ভ্রমণের ও ছুটে বেড়ানোর নেশায় আমাজনের সোনার খনির উদ্দেশে জাহাজ নিয়ে ব্রাজিলে পাড়ি দেয়; সঙ্গে থাকে তার দুই সহযাত্রী (ডেভিড জেমস ও স্বেতলেনা)। এরপর শঙ্কর বিভিন্ন প্রতিকূলতা ও আমাজনের ভয়ঙ্কর জীবজন্তু ও বিপদ থেকে বেঁচে ডোরাডোর সোনার খনি আবিষ্কার করে।
২০১৪ সালে, একটি বাংলা পত্রিকার মতে, পরিচালক কমলেশ্বর মুখোপাধ্যায় ইতোমধ্যে স্ক্রিপ্টটি লিখেছেন, যেখানে পূর্বের গল্পটি ত্যাগ করা হয়েছে এবং দেবকে এই বলে উদ্ধৃত করা হয়েছে যে আফ্রিকান সাফারি পরে পরবর্তী অবস্থানটি ঘন জঙ্গলে পরিণত হবে অ্যামাজন রেনফরেস্টে। এই ছবিটির নাম আমাজন অভিযান। শুটিং ২০১৩ সালের মে মাসে শুরু হয়েছে।
সিনেমার শ্যুটিং হয় ব্রাজিলের দুটি নদী রিয়ো নেগ্রো ও রিও সলিমসে। শুধু তাই নয়, জলের গভীরে শ্যুটিং হয়েছে বলে জানা গিয়েছে।
২১ সেপ্টেম্বর ২০১৭ তারিখে প্রথম টিজার এবং পোস্টার মুক্তি পায়। টিজার শ্রোতাদের কাছ থেকে অসাধারণ প্রতিক্রিয়া পায়। চলচ্চিত্রটি বাংলা ভাষার পাশাপাশি ইংরেজি ভাষাতেও মুক্তি পায়।
চলচ্চিত্রের অফিসিয়াল পোস্টারটি মোহন বাগানের মাঠে উদ্ভোধন করা হয় এবং ৪ নভেম্বর ২০১৭ সালে ভারতের ইতিহাসে সবচেয়ে বড় চলচ্চিত্রের পোস্টার তৈরি করা হয়। এটি বাহুবলী চলচ্চিত্রের পোস্টারের আগের রেকর্ডটি ভেঙ্গে দেয় এবং গিনেস বুক বিশ্ব রেকর্ড অর্জন করে। চলচ্চিত্রটির ট্রেলার ১ ডিসেম্বর ২০১৭ তারিখে বাংলা, আসমীয়া, ওড়িয়া, তামিল, তেলুগু এবং হিন্দি ভাষায় মুক্তি পায়।
চলচ্চিত্রের উপর ভিত্তি করে আমাজন অভিযান নামে ২০১৭ সালে একটি গ্রাফিক উপন্যাস লেখা হয়েছে। গ্রাফিক উপন্যাসটি চলচ্চিত্রের পরিচালক কমলেশ্বর মুখোপাধ্যায় দ্বারা লিখিত হয়, এবং দুটি ভাষাতেই পাওয়া যায়- বাংলা ও ইংরেজি। গ্রাফিক উপন্যাস চলচ্চিত্রের জন্য একটি প্রচারমূলক কার্যকলাপের অংশ হিসাবে কাজ করে। এটি ২০১৭ সালের ১১ নভেম্বর মুক্তি পায়।
চাঁদের পাহাড়ের মত এই চলচ্চিত্রটির নির্মাণ ব্যয়ও বাংলা চলচ্চিত্র শিল্পে ইতিহাস গড়েছে। এই ছবিটি নির্মাণে ব্যায় হয় ₹২০ কোটি ভারতীয় টাকা, যা বাংলা চলচ্চিত্রের ক্ষেত্রে সবচেয়ে ব্যয়বহুল চলচ্চিত্র। কিছু সংবাদ মাধ্যায়ে উল্লেখ করা হয় চলচ্চিত্রটির নির্মাণ ব্যায় ₹২৫ কোটি ভারতীয় টাকা।
প্রায় ₹১৮.৬৩ কোটি ভারতীয় টাকা।
ইন্দ্রদীপ দাশগুপ্ত এই চলচ্চিত্রের গানগুলিকে রচনা করার জন্য সাক্ষর করেছেন।
এই গানের গীতিকার হলেন প্রসেন।
কারা পারা আশক

কারা পারা আশক (আক্ষরিক অর্থ: কালো টাকা প্রেম) হল একটি তুর্কি টেলিভিশন সিরিজ, যা ১২ই মার্চ ২০১৪ থেকে ১৫ই জুলাই ২০১৫ পর্যন্ত তুরস্কের এটিভিতে সম্প্রচারিত হয়। কারা পারা আশক মূলত কারাদায়ি নামক ধারাবাহিক নাটকের কাহিনী হতে অনুপ্রাণিত, যা একই নির্মাতা প্রতিষ্ঠান কর্তৃক নির্মিত হয়েছিল।
ওমর একজন পুলিশ অফিসার।হঠাৎ তার বাগদত্তার মৃত্যুতে সে মনে প্রচণ্ড ব্যথা পায়। ওমরের বাগদত্তা সিবেলের মরদেহ এক মোটামুটি বৃদ্ধ, ধনী ব্যবসায়ী লোকের পাশের একটি গাড়িতে পাওয়া যায়। তার আকস্মিক মৃত্যুর শোক এবং তার সাথে সিবেলের প্রেমে প্রতারণার কথা জানতে পেরে ওমর বুঝতে পেরেছিল যে সিবেলের সন্দেহজনক খুনের পিছনে আরও কিছু রয়েছে।অন্য দিকে মৃত ধনী ব্যবসায়ীটির মেয়ে এলিফ ও তার বাবার খুনের কারণ জানতে চায়।আর এভাবেই ওমর ও এলিফ এক সাথে জরিয়ে পড়ে।
১৬৪ পর্ব ছিল এই ধারাবাহিকের চূড়ান্ত পর্ব। যা উলিয়াবাট হ্রদ এর ছোট মাছ ধরার শহর গ্লিয়াজ এ চিত্রায়িত করা হয়েছিল। কিছু দৃশ্যে দৃশ্যমান গালিয়াজ পুরানো মসজিদটি একটি ইউনেস্কো ঘোষিত বিশ্ব ঐতিহ্যবাহী স্থান।
ধারাবাহিকটি উর্দু, ফার্সি, কুর্দি, স্প্যানিশ ও আরবি সহ আরও বহু ভাষায় ডাবিং করে সম্প্রচারিত হয়।
লাবণ্য ভরদ্বাজ

লাবণ্য ভরদ্বাজ একজন ভারতীয় টেলিভিশন অভিনেতা এবং মডেল। তিনি সর্বাধিক পরিচিত পৌরাণিক টিভি শো "মহাভারত"-এ সহদেব চরিত্রে অভিনয়ের জন্য। 
লাবণ্য ভরদ্বাজ যিনি মহাভারতে সহদেব চরিত্রে অভিনয় করেছেন ইন্দোনেশিয়ায় একটি শো এর শ্যুটিং তার সাথে ডিডি  ফ্রেসিলা নামে যিনি একজন ইন্দোনেশিয়ার আইনজীবির দেখা হয় এবং ২০১৬ সালের ৫ই ফেব্রুয়ারি তারা বিবাহ বন্ধনে আবদ্ধ হন।
খাজা (পদবি)

খাজা () হলো ফার্সি ভাষার একটি শব্দ। ফার্সি খা (خواه) শব্দে ইচ্ছে, আকাঙ্ক্ষা বা মনোকামনার ভাব আছে, যা থেকে খাজা শব্দের উৎপত্তি। শব্দটি তুর্কি ভাষায় "hodja or hoca", বসনীয় ভাষায় "hodža", আলবেনীয় ভাষায় "hoxha", গ্রিক ভাষায় "hotzakis", রোমানীয় ভাষায় "hogea': রুপে প্রচলিত আছে। খাজা শব্দের অর্থ সম্মানী, ধনী, গুরু, জ্ঞানী, শক্তিশালী, স্বামী অথবা দুঃখহরণকারী ইত্যাদি। খাজা বাংলাদেশ, ভারত এবং পাকিস্তানে সুফী পীর, দরবেশ এবং শাসকদের পদবিরূপে ব্যবহৃত হয়ে আসছে।
মোল্লা

মোল্লা (ফারসি, ) আরবি-ফার্সি ভাষার একটি শব্দ। শব্দটি কুরআনে উল্লেখিত আরবি শব্দ মাওলা (مَوْلَى) এর সংক্ষিপ্ত রুপ। ভারতীয় উপমহাদেশে প্রচলিত মৌলভী (আরবি: مولوی) এবং মাওলানা (আরবি: مولانا) শব্দ দুটির উৎপত্তিও মাওলা শব্দ হতে। মাওলা অর্থ রক্ষক, কর্তা, নেতা বা অভিভাবক। মোল্লা বাংলাদেশ এবং বিভিন্ন মুসলিম দেশে মুসলমানদের পদবী রুপে ব্যবহৃত হয়ে আসছে। শেফারডিক ইহুদিদের নেতৃত্বস্থানীয় ব্যক্তিবর্গকেও মোল্লা পদবি ব্যবহার করতে দেখা যায়।
মদিরাক্ষী মুণ্ডলে

মদিরাক্ষী মুন্ডলে একজন ভারতীয় অভিনেত্রী।
২০১৫ সালে তেলুগু ছবি 'ওরি দেবোদয়' দিয়ে তিনি তার অভিনয়ের সূচনা করেছিলেন। যেখানে তিনি 'অমৃতা' চরিত্রে অভিনয় করেছিলেন। তিনি সীতা হিসাবে সিয়া কে রাম এর মাধ্যমে টেলিভিশনে আত্মপ্রকাশ করেছিলেন। তিনি স্টার ভারত এর জাগ জানানি মা বৈষ্ণো দেবী - কাহানী মাতা রানী কি শীর্ষক নতুন শোতে লক্ষ্মী হিসাবে অভিনয় করছেন।
ফলতা বিশেষ অর্থনৈতিক অঞ্চল

ফলতা বিশেষ অর্থনৈতিক অঞ্চল হল ভারত সরকারের সেজ(sez) প্রকল্পের ঘোষিত প্রথম ৮ টি সেজ বা "বিশেষ অর্থনৈতিক অঞ্চলের" একটি। ফলতা সেজ বা বিশেষ অর্থনৈতিক অঞ্চল গড়ে ওঠে ১৯৮৪ সালে। এটি পশ্চিমবঙ্গের প্রথম সেজ।
"ফলতা বিশেষ অর্থনৈতিক অঞ্চল " দক্ষিণ চব্বিশ পরগনা জেলার ডায়মন্ড হারবারের অদূরেই গঙ্গার তীরে গড়ে উঠেছে। কলকাতা থেকে এর দূরত্ব ৪৫ কিলোমিটার এবং কলকাতার কেন্দ্র থেকে এর দূরত্ব ৫৫ কিলোমিটার।
ফলতা সেজ ২৮০ একর (১.১৪ বর্গ কিমি) জমি নিয়ে গঠিত। এর মধ্যে ২৩৫ একর জমিতে প্রকল্প পরিকাঠামো গঠন করা সম্পূর্ণ হয়েছে এবং বাকি ৪৫ একর জমিতে পরিকাঠামো গঠনের কাজ চলছে। এখানে বিদ্যুতের নিরবছিন্ন যোগানের জন্য সাবস্টেশন গঠন করা হয়েছে। সেজ এলাকার জন্য এখানে প্রতিদিন ১ মিলিয়ন লিটার জল উৎপাদন করা হয়। শিল্প এলাকাটিতে মোট ১১ কিমি সড়ক পথ রয়েছে এবং ৫ কিমি সড়ক পথ নির্মাণের কাজ চলছে। এখানে একটি ডাকঘর ও টেলিফোন এক্সচেঞ্জ অফিস গঠন করা হয়েছে। ফলতা সেজ এর কাঁচামাল আমদানি ও রপ্তানির জন্য একটি জেটি গঠন করা হয়েছে এখানে। জেটিটি কম্পিউটার নিয়ন্ত্রিত। এখান থেকে ২০ ফুট ও ৪০ ফুট এর কন্টেইনার জাহাজে তোলা ও নামানো হয়। ঘণ্টায় জেটিটি ৫ টি কন্টেইনার কন্ট্রল করতে পারে।
জাতীয় সড়ক ৮ (ভারত, পুরাতন সংখ্যায়ন)

৮ নং জাতীয় সড়ক দিল্লি ও মুম্বাই শহরকে যুক্ত করেছে। জাতীয় সড়কটি ভারতয় উপমহাদেশের সবচেয়ে ব্যস্ততম মহাসড়ক হিসেবে পরিগণিত। জাতীয় সড়কটি সোনালী চতুর্ভূজ এর অংশ। বর্তমানে এই জাতীয় সড়ককে কেন্দ্র করে দিল্লি-মুম্বাই ইন্ডাস্টিয়াল করিডর গঠন করা হচ্ছে। এই জাতীয় সড়ক দিল্লী, গুড়গাঁও, জয়পুর, আজমির, আহমেদাবাদ, সুরাট ও মুম্বাইকে এক সঙ্গে যুক্ত করেছে। জাতীয় সড়কটির মোট দৈর্ঘ্য ১৪২৮ কিলোমিটার।
শয়নী একাদশী

শয়নী একাদশী হল হিন্দু পঞ্জিকা অনুসারে আষাঢ় মাসের শুক্লপক্ষের একাদশী তিথি। এই তিথিটি মহৈকাদশী, প্রথমৈকাদশী, পদ্ম একাদশী, দেবশয়নী একাদশী, দেবপোধি একাদশী বা আষাঢ়ী একাদশী বা আষাঢ়ী নামেও পরিচিত। হিন্দুধর্মের বৈষ্ণব সম্প্রদায়ের কাছে এই দিনটি বিশেষ গুরুত্বপূর্ণ। এই দিন বিষ্ণু ও লক্ষ্মীর পূজা করা হয়, সারা রাত্রিব্যাপী কীর্তন অনুষ্ঠিত হয়, ভক্তেরা উপবাস করেন এবং চতুর্মাস্য নামক চার মাসব্যাপী ব্রতের সূচনা হয়।
হিন্দু বিশ্বাস অনুসারে, এই দিন বিষ্ণু ক্ষীরসমুদ্রে তার শেষনাগের শয্যায় নিদ্রা যান। এই জন্য এই তিথিটিকে "দেবশয়নী একাদশী" বা "হরিশয়নী একাদশী" বা "শয়নী একাদশী" বলা হয়। চার মাস পর কার্তিক মাসের শুক্লপক্ষের একাদশী তিথিতে (প্রবোধিনী একাদশী) নিদ্রা থেকে বুত্থিত হন। শয়নী একাদশী থেকে প্রবোধিনী একাদশী পর্যন্ত চার মাস সময়কাল "চতুর্মাস্য" নামে পরিচিত। এটি মূলত বর্ষাকাল। এই দিন ভক্তেরা বিষ্ণুকে তুষ্ট করতে চতুর্মাস্য ব্রত করেন।
অনন্যা আগরওয়াল

অনন্যা আগরওয়াল একজন ভারতীয় শিশু টেলিভিশন  অভিনেত্রী। তিনি  সুপরিচিত  "কেয়া হুয়া তেরা ওয়াদা"-এ রানো চরিত্রে অভিনয়ের জন্য সুপরিচিত।
অনন্যা অভিনয় জীবন শুরু করেন তুঝ সঙ্গ প্রীত লাগাই সজনা-এ" প্রেরণা হিসাবে" এবং তিনি লাইফ অকে-এ  নিমৃত এবং অগম এর কন্যা রূপে অমৃত মন্থন-এও অভিনয় করেছিলেন। অনন্যা আগরওয়াল জি টিভি-এর বন্ধন -এর দর্পণ চরিত্রেও অভিনয় করেন।
আইনের দ্বিতীয় ভুট্টার খই, টাটা, লবণ এবং সব আউট মশার কয়েল.
ক্লিনিক প্লাস,lizol,হ্যাঁ ব্যাংক,su-kam,ঘূর্ণাবর্ত
অশৌচ

অশৌচ শব্দের অর্থ হল শুচিতা বা পবিত্রতার অভাব৷ মাতা, পিতা, পরিবারের সদস্য বা জ্ঞাতিবর্গের মৃত্যুতে হিন্দুরা অশৌচ করে৷ অর্থাৎ প্রিয়জনের মৃত্যুতে কঠোর ব্রহ্মচর্য পালন করে শ্রাদ্ধের উপযুক্ততা অর্জনই অশৌচ। অশৌচ হিন্দুসমাজের একটি প্রচীন রীতি বা সংস্কার। বর্তমানে, এর নিয়মকানুন এবং লোকাচার অনেকটাই শিথিল হয়েছে।
১৷ জননাশৌচ: কেউ জন্মগ্রহণ করলে যে অশৌচ হয়৷ তবে এটার প্রচলন ততটা নেই।
২৷ মরণাশৌচ: কারও মৃত্যুতে যে অশৌচ পালন করতে হয়৷
মনুসংহিতার বিধান অনুযায়ী পুরোহিত দর্পনে নির্দেশ দেওয়া আছে —
"শুধ্যেদ্বিপ্রো দশাহেন দ্বাদশাহেন ভূমিপ।"
"বৈশ্যপঞ্চদশাহেন শূদ্রো মাসেন শুধ্যতি।।"
- ইতি মনুঃ।।
অনুবাদ: জন্ম বা মরণে ব্রাহ্মণের দশদিন, ক্ষত্রিয়ের বারো দিন, বৈশ্যের পনেরো দিন এবং শূদ্রের একমাস অর্থাৎ ত্রিশ দিন অশৌচ থাকে; ইহার পর শুদ্ধ হয়। তবে, বর্তমানে বর্ণ-জাতি নির্বিশেষে অনেকেই এগারো বা বারো দিনে অশৌচ পালন করে। অন্যদিকে, ব্রাহ্মণ পরিবারের লোকেরা দশ দিনের জন্য অশৌচ পালন করে।
তবে, শাস্ত্র মতে সকল বর্ণে অন্তত দশম অশৌচ (১০ দিন) কাল পর্যন্ত পালনের বিধান রয়েছে।
একমাত্র মাতাপিতার মৃত্যু হলে তবেই হবিষ্যান্ন বা ফল ফলাদি খেয়ে জীবনধারণ করতে হয়৷ অন্য কোন নিকটাত্মীয়ের ক্ষেত্রে হবিষ্যান্ন খেতে নেই। এইসময় কঠোর ব্রহ্মচর্য পালন করতে হয়৷ অশৌচকালে উঠানে একটি তুলসী গাছ রোপণ করে সেখানে প্রতিদিন মৃত ব্যক্তির উদ্দেশ্যে জল ও দুগ্ধ প্রদান করতে হয়৷ পিতামাতার মৃত্যুর পর ৪র্থ ও ১০ম দিনে পিণ্ড দান করতে হয়৷ এই পিন্ডকে বলে পূরকপিণ্ড৷ পূরকপিণ্ড দিতে হয় মোট দশটি৷ অশৌচান্তে মস্তক মুন্ডন করে পরিধান করতে হয় নববস্ত্র৷